વિશ્વકપ શરૂ થતા પહેલાં જ ફ્રાંસની ટીમને ખિતાબની પ્રબળ દાવેદાર માનવામાં આવી રહી હતી અને તેણે પોતાની દાવેદારીને સેમિફાઇનલ સુધી જાળવી રાખી છે. ગ્રૂપ-સીમાં બે જીત અને એક ડ્રો સાથે નોકઆઉટમાં પહોંચેલી ફ્રાંસની ટીમે પ્રી-ક્વાર્ટર ફાઇનલમાં લિયોન મેસીના નેતૃત્વવાળી આર્જેન્ટિનાનીટીમને ૪-૩થી હરાવીને ક્વાર્ટર ફાઇનલમાં સ્થાન મેળવ્યું હતું. પછી અંતિમ-૮માં તેણે ઉરુગ્વેને હરાવીને સેમિફાઇનલમાં પ્રવેશ મેળવ્યો.